
Jubileul de 25 de ani 


de Episcopat al Inalt Preasfinţitului Episcop diecezan. 


'“Iubiţi în Hristos Frafi 7 


In ziua de 14 lanuarie 1938 se vor îm- 
plini 25 de ani, de când Inalt Preasfinţitul nostru 
Episcop diecezan Dr. Valeriu Traian. Frențiu, 
pe care urmașul de atunci al Fericitului Petru, 
mai marele Apostolilor şi purtătorul cheilor 
împărăției cerurilor, Papa Pius X l-a aflat vred- 
nic, ca să-l cheme la slujba sfântă a Apostoliei 
“şi să-l înalțe la demnitatea Arhierească, în 
Catedrala din Blaj prin punerea mânilor celor 
trei antecesori ai săi în scaunul episcopesc al 
Lugojului, Mitropolitul Victor Mihali și Episcopii 
Demetriu Radu și Vasile Hossu, a fost con- 
sacrat Episcop. Întărit “cu darul preastântului 
Spirit, care în chip de limbi de foc s'a pogorit 
peste . Sfinții Apostoli, ca prin ei şi ai lor ur- 
mași să aducă la Hristos pe oamenii tuturor 
veacurilor, şi cu hotărîrea tare, ca întreaga sa 
viață să şi-o pună în slujba Bisericii şi a Nea- 
'mului său, a preluat conducerea Diecezei Lu- 
“gojului. Roadele bogate ale păstorii sale de 
aici l-au făcut vrednic, ca Papa Benedict XV 
să-l destineze, iară Preatericitul Părinte Papa 
Pius XI, la 25 Februarie 1922 să-l şi pună în 
fruntea Diecezei noastre de Dumnezeu păzită 
a Orăzii. 

„Timp de .25 ani Inalt Preasfinţia Sa cu 
abnegaţia păstorului celui bun, care sufletul său 
și-l pune pentru oile sale, a purlat. grija turmei 
cuvântătoare, ce i s'a încredințat spre păstorire. 
“În timpul celor 25 ani, dar în special în cei 
16 ani din urmă, de când fericiți suntem a-l 


avea în' fruntea Diecezei noastre, . pururea lata dai 
văzut la înălțimea misiunei sale de Ierarh ca- 


tolic şi român. Ca un Apostol. trimis Ia predi- 


care, l-am văzut cutreerând. Dieceza propovă- . 
duind cuvântul adevărului, mângăind şi întărin- . . 
du-şi credincioşii în dragostea către Dumnezeu şi - 
deaproapele și în dragostea către Tron.și Patrie. 
Ca un păstor bun a ostenit, ca turma sa să o 


conducă la păşunea cea bună și de viață dă- .. 


tătoare, la Hristos. In acest scop cu pilda sa 
și cu cuvântul, s'a străduit să readucă suțletele 
la Hristos, prin cultul  euharistic, împărtășirea 
deasă, ba chiar şi zilnică, cu Sf. Taine, prin ... 
cultul Preacuratei Fecioare Maria şi reuniunile 
de pietate cari toate la îndemnurile sale, date : 
cu blândețe și dragoste, au prins rădăcini și 
s'au desvoltat în Dieceza noastră. Ca un Pă- 
rinte înțelept al Diecezei, a avut deosebită 
grije de creşterea Clerului. 
zare i-a îost, deschiderea Academiei şi a:Se- . 
minarului teologic. Pentru reînoirea vieţii spiri- 
tuale a Clerului, a întrodus exerciţiile. spiri- . 
tuale anuale pentru Preoţi. Pentru ridicarea - 
vieţii religioase a ridicat diferitele mănăstiri de. 
călugări şi călugărițe, cari muncesc în pasto- 
rație și în institutele de creştere. Ca un Ar-. 
hiereu milostiv, l-am văzut cum își jertieşte - 
toate pentru a face bine, pentru Biserică şi: 
Neam și pentru a ajutora pe cei lipsiţi. Câte 
parohii sărace, fără ajutorul Arhiereului, - ar sta 
şi azi fără biserică și casă parohială, și. câţi. 
tineri, numai cu ajutorul primit dela Părintele - 

nostru și-au putut urma studiile devenind mem- 
brii valoroşi ai neamului. Ca un Patron generos al 
institutelor noastre diecezane, îl vedem ostenind 
şi jertfind ca acestea nu numai să se păstreze, ci să 
se desvoalte spre cinstea Diecezei, a căreia mân- 
drie sunt, şi spre marele folos al Bisericii şi al 
Neamului. Ca un ocrotitor al culturii românești, 
îl vedem tipărind cărțile stiinţitice teologice, pe 
cari nu le aveam în românește şi îl vedem 
totdeauna în îruntea oricărei acţiuni de cultură 
românească. A fost și este tuturor Părintele 
bun, evlavios, înțelept şi milostiv, a căruia 
unică bucurie îi este, a face bine. Prin dragostea 
și bunătatea sa şia câştigat venerațiunea și 
iubirea fiilor săi, Preoţi și credincioși. 

jubileul de 25 ani de Episcopat al iubi- 
tului nostru Părinte, ne va fi un binevenit prilej, 
ca să ne arătăm şi într'o îormă mai vădită 
sentimentele de adâncă dragoste și venerațiune, 
ce stăpânesc sufletele nostre față de Preotul 
mare, care ne conduce pe calea către mân- 
tuire. Pentru ca această manifestare să se facă 
în cadre cât de demne și cu participarea tutu- 
ror preoților şi credincioșilor, în conțelegere 
cu Veneratul Capitul şi cu Consistorul episco- 
pesc, am luat următoarele hotăriri: 


1. În ziua de 9 Ianuarie 1938 (Duminecă) 
toți preoții din amvon îşi vor încunoştiința cre- 
dincioşii despre Jubileul Inalt Preasiinţitului 
Episcop şi-i vor invita, ca în Dumineca viitoare 
toți să se mărturisească și să se cuminece, 
oferind Sf. Cuminecătură la intențiunea Inalt 
Preasfinției Sale şi tăcânduii astiel cel mai 
preţios dar sufletesc. 


2. In 14 lanuarie 1938 (Vineri) toți preoții 


diecezani, Sf. Liturghie o vor oferi pentru Epi- 
scopul lor. La amiazi, la toate bisericile se vor 
trage clopotele timp de !/, oră, 

3. În ziua de 16 Ianuarie 1938 (Duminecă) 
în toate bisericile parohiale se va ţinea câte o 
cuvântare ocazională despre însemnătatea zilei, 
misiunea apostolică a Episcopilor și. datorințele 
noastre îață de mai marii bisericeşti. La sfâr- 
șitul Liturghiei se va cânta Doxologia cea mare. 

După Liturghie, sau după amiazi, se va aranja 
o şedinţă festivă a senatelor bisericeşti şi! a 
reuniunilor de pietate cu participarea tututor 
credincioșilor. Din aceste şedinţe parohiile îşi 
vor exprima omagiul față de Inaltul Arhiereu. 

În Oradea serbările jubilare se vor desiagură 
după următorul program : 

In ziua de 15 lanuarie 1938 (Sâmbătă) la 
orele 18, concert dat de corul bisericii catedrale 
sub conducerea Părintelui Hubic, în sala festivă 
a Şcoalei normale diecezane. 

In ziua de 16 lanuarie 1938 (Duminecă): 

La orele 9 dim. Liturghie pontificală în bi- 
serica catedrală, cu predică, cuminecarea comună 
a membrilor reuniunilor și a credincioșilor. Te 
Deum. 

La orele 12!:/, recepții în sala festivă a 
școalei normale. 

La orele 18 festival dat de școala normală 
și şcoala de aplicație, în sala festivă a şcoalei. 

La aceste festivități din Oradea, Clerul din- 
afară va participa prin protopopii și notarii 
districtuali, cari acasă pot îi înlocuiţi ; institutele 
diecezane prin reprezentaţi, iară reuniunile de 
pietate şi credincioșii prin câte un delegat din 
fiecare protopopiat. 

Mulţumind bunului Dumnezeu pentru toate 
Darurile, pe cari le-a revărsat asupra Părin- 
felui nostru şi prin dânsul asupra noastră a 
luturora, să-L rugăm, ca pe Stăpânul şi Ar. 
hiereul nostru să-L păzească întru mulţi ani, 
dăruindu-i sănătate şi putere, ca să poală con- 
linua mărefele sale alcăluiri şi pe noi pe toți 
să. ne poală conduce la mântuire. Astiel să se 
împlinească întocmai cuvintele rugăciunii dela 
consacrarea de Episcop, ca înoind sufletele cele 
încredințate lui întru această vieață, să poată 
sta neruşinat înaintea judecății Domnului şi să 
primească plata cea mare care este gătită celor 
ce s'au ostenit pentru vestirea Evangheliei, 

Intru mulți ani Inalt Preasfinjite Părinte 7 

Oradea, la 1 Decemvrie 1937. 

| Dr. Gheorghe Miculaş, 


prepozit capitular 
vicar general epicopesc, 


Redactor 1 Coriolan Tămăiap 

